stanford-oval/wikipedia huggingface dataset:
אנדי קים
ביוגרפיה > תחילת דרכו

קים נולד בבוסטון שבמסצ'וסטס, בנם של זוג מהגרים קוריאנים. הוא גדל בעיירה שרי היל שבצפון מדינת ניו ג'רזי, וסיים את לימודיו בבית הספר התיכון איסט שבעיר. את ראשית השכלתו הגבוהה רכש במכללת דיפ ספרינגס שבקליפורניה, זאת לפני שעבר ללמוד באוניברסיטת שיקגו, שם סיים את לימודיו ב-2004 עם תואר ראשון במדע המדינה. במהלך לימודיו הגבוהים, קים היה מתמחה בסוכנות האמריקנית לפיתוח בינלאומי. בהמשך זכה קים במלגת רודס ובמלגת הארי ס. טרומן ללמידת יחסים בינלאומיים במכללת מאודלין שבאוניברסיטת אוקספורד.
קים עבד במחלקת המדינה של ארצות הברית. הוא שירת באפגניסטן כיועץ אזרחי לגנרלים דייוויד פטראוס וג'ון אלן, ואחר כך עבד כיועץ לענייני ביטחון לאומי בבית הלבן תחת הנשיא ברק אובמה. במהלך נשיאותו של אובמה היה פקיד במועצה לביטחון לאומי של ארצות הברית.
ביוגרפיה > בית הנבחרים האמריקאי > היבחרו לתפקיד

קים, תושב בורדנטאון שבניו ג'רזי, התמודד אל בית הנבחרים של ארצות הברית מטעם מחוז הקונגרס השלישי של ניו ג'רזי בבחירות 2018, לאחר שזכה במועמדות המפלגה הדמוקרטית בבחירות מקדימות. המחוז פרוש מפרווריה המזרחיים של פילדלפיה עד לרצועת החוף של ניו ג'רזי. קים ניצב בפני חבר בית הנבחרים המכהן, טום מקארתור מהמפלגה הרפובליקנית, שייצג מזה ארבע שנים את המחוז בו זכה דונלד טראמפ בבחירות לנשיאות 2016. בין האישים שהביעו את תמיכתם בו נמנים הנשיא לשעבר ברק אובמה, סגן הנשיא לשעבר ג'ו ביידן, מושל ניו ג'רזי פיל מרפי והשחקנית פייפר פראבו. קים אמר כי קיבל השראה להתמודד לבית הנבחרים כתגובה למאמציו של מקארתור לבטל את חוק הגנת החולה וטיפול בר השגה.
במהלך מסע הבחירות, מקארתור ניסה לצייר את קים כאליטיסט וכאאוטסיידר. בתעמולה שממונה בידי המפלגה הרפובליקנית בניו ג'רזי, קים תואר כ"חסר חיים אמיתי" ("Real Fishy") בגופן וונטון על רקע תמונה של דגים מתים. על תעמולת בחירות זו נמתחה ביקורת בשל הסגנון הגזעני שלה.
המירוץ נחשב צמוד מדי מכדי להכריז על מנצח ביום הבחירות. עם זאת, בלילה שלאחר מכן, גל של הצבעה במעטפות כפולות בחלק ממחוז ברלינגטון השוכן בתחומי מחוז הקונגרס השלישי — ביתם של מרבית מהמצביעים במחוז — העניק לקים יתרון בן 2,500 קולות, מה שהוביל אותו להכריז על ניצחון. מקארתור הודה בהפסד שמונה ימים לאחר מכן. עם ניצחונו של קים בפער זעום בן פחות מ-4,000 קולות, או מעט יותר מאחוז בודד מקולות הבוחרים, היה מרוץ זה לקונגרס של ארצות הברית הצמוד ביותר במדינת ניו ג'רזי במחזור הבחירות ל-2018.
ביוגרפיה > בית הנבחרים האמריקאי > כהונתו

הפעולה הרשמית הראשונה של קים במהלך כהונתו הייתה הצבעה בעד היבחרהּ של ננסי פלוסי ליושבת ראש בית הנבחרים של ארצות הברית, אף שהצביע נגד מועמדותה במהלך ישיבת הסיעה הדמוקרטית בנובמבר 2018. קים ציין את הצורך בפתיחת הממשלה מחדש על רקע השבת ממשל מתמשכת כגורם לתמיכתו במועמדותה של פלוסי. במאי 2019, החוק לחיזוק שירותי בריאות והורדת עלויות תרופת מרשם (SAVE Act) שהגה קים התקבל במליאת בית הנבחרים ברוב של 234–183. הצעת החוק נועדה להוזיל את עלויות התרופות הדורשות מרשם רפואי, כולל הוראה שאסרה על מותגי תרופות לעצור גרסאות של תרופות סוגניות מלהימכר בשוק.
בשלהי 2019 הצביע בעד שני סעיפי ההדחה של דונלד טראמפ. בקונגרס ה-116 של ארצות הברית, שהתכנס בינואר 2019, מכהן קים כחבר בוועדת העסקים הקטנים ובוועדת הכוחות המזוינים. כמו כן, הוא חבר בוועדת המשנה המיוחדת למשבר הקורונה. ב-4 במרץ 2020 הביע את תמיכתו במועמדותו של ג'ו ביידן לנשיאות ארצות הברית, בעוד שקודם לנסיקתו של ביידן בסופר טיוזדיי תמך קים בקורי בוקר ואז בפיט בוטיג'ג'.
השתתף במשלחת האמריקאית למזרח אסיה, בראשות ננסי פלוסי, יושבת ראש בית הנבחרים, ששהתה שם בחודש אוגוסט 2022. בין 2 באוגוסט ל-3 באוגוסט המשלחת שהתה גם בטאיוואן.
ביוגרפיה > הסנאט של ארצות הברית

ב-23 בספטמבר 2023 הודיע קים כי בכוונתו להתמודד אל הסנאט של ארצות הברית נגד הסנאטור המכהן בוב מננדז, לאחר שהוגש נגד האחרון כתב אישום בעבירות פדרליות של שחיתות ושוחד. במרץ 2024 הודיע מננדז כי יתמודד לסנאט בתור פוליטיקאי עצמאי, חרף הרשעותיו בפלילים. בכך נסללה דרכו של קים לניצחון בפריימריז הדמוקרטים.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  Two University of Chicago students win Rhodes Scholarships, באתר אוניברסיטת שיקגו, 21 בנובמבר 2004 (באנגלית)
↑  ברידג'ט באומן, Former Security Official Launches Bid Against MacArthur, באתר Roll Call‏, 19 ביוני 2017 (באנגלית)
↑   ציוץ של ברק אובמה ברשת החברתית אקס (טוויטר), 1 באוגוסט 2018
↑  סופי מקביין, Blue Wave: Meet Andy Kim, the 36-year-old former Obama aide running to protect healthcare in New Jersey, באתר New Statesman‏, 30 באוקטובר 2018 (באנגלית)
↑  ראיין ג'. ריילי, Andy Kim Is A South Jersey Boy. The GOP Calls Him ‘Not One Of Us.’, באתר הפינגטון פוסט, 30 באוקטובר 2018 (באנגלית)
↑  אריק לרסן, NJ election results 2018: MacArthur concedes, Andy Kim wins 3rd District race, באתר Asbury Park Press‏, 14 בנובמבר 2018 (באנגלית)
↑  Surprises Amid Flips from Red to Blue, and MacArthur-Kim Still Undecided, באתר ניו ג'רזי ספוטלייט, 7 בנובמבר 2018 (באנגלית)
↑  דייוויד לוינסקי, Democrat Andy Kim reverses position, votes for Pelosi as speaker, באתר ברלינגטון קאונטי טיימס, 3 בינואר 2019 (באנגלית)
↑  דייוויד לוינסקי, Rep. Andy Kim’s health care bill approved by the full House, באתר ברלינגטון קאונטי טיימס, 20 במאי 2019 (באנגלית)
↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
↑  דייוויד ויילדסטיין, Andy Kim endorses Joe Biden, באתר ניו ג'רזי גלוב, 4 במרץ 2020 (באנגלית)
↑  Nancy Pelosi lands in Taiwan amid threats of Chinese retaliation - CNNPolitics, web.archive.org, ‏2022-08-04
↑  פיליפ ואנג, Rep. Andy Kim announces he’ll run against NJ Sen. Bob Menendez in wake of his indictment, באתר CNN‏, 23 בספטמבר 2023 (באנגלית)
↑  דייוויד וילדסטיין, Menendez will seek 4th Senate term as an independent, באתר New Jersey Globe‏, 22 במרץ 2024 (באנגלית)
| --- | --- |
בקרת זהויות :  NARA: 236676596  SNAC: w65f9h48  US Congress: K000394
חתונה על תנאי

| --- | --- |

 בימוי:  ברט ראטנר 
 הופק בידי:  מרק אברהם 
 תסריט:  דיוויד דיימונד 
 עריכה:  מארק הלפריך 
 שחקנים ראשיים:  ניקולס קייג'  טיאה ליאוני
 מוזיקה:  דני אלפמן 
 צילום:  דנטה ספינוטי 
 מדינה:  ארצות הברית 
 חברת הפקה:  Saturn Films, Beacon Pictures 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  14 בדצמבר 2000
 משך הקרנה:  126 דקות
 שפת הסרט:  אנגלית 
 סוגה:  קומדיה רומנטית, סרט חג המולד, סרט פנטזיה, דרמה קומית, סרט דרמה 
 מקום התרחשות:  ניו ג'רזי, ניו יורק 
 תקופת התרחשות:  תקופת חג המולד 
 תקציב:  60 מיליון דולר
 הכנסות:  124.7 מיליון דולר
 הכנסות באתר מוג'ו:   familyman
 www.family-man.com
 דף הסרט ב־IMDb
 
"חתונה על תנאי" (באנגלית: "The Family Man") הוא סרט קולנוע מסוגת דרמה קומית ורומנטיקה משנת 2000 בכיכובם של ניקולס קייג' וטיאה ליאוני. הסרט מתמקד באיש עסקים שרואה את המציאות שהייתה יכולה להיות לו אילו היה בוחר להתחתן לפני 13 שנה.
עלילת הסרט

ג'ק קמפבל (ניקולס קייג') הוא מנהל עשיר מוול סטריט, ניו יורק. הוא באמצע תהליך של מיזוג חברות בעסקה של מילארדי דולרים. לערך של חיי משפחה אין משמעות רבה עבורו. בערב חג המולד הוא מופתע לשמוע שחברתו לשעבר, קייט (טיאה ליאוני), מנסה להתקשר אליו אחרי הרבה שנים, אך מתעלם. ביציאתו מהמשרד באותו ערב, הוא נכנס לחנות נוחות ומגלה אדם בשם קאש שמאיים באקדח על המוכר שלא מקבל את כרטיס הלוטו שלו שלטענתו שווה 238 דולר. ג'ק מציע לקנות את הכרטיס וביחד הם יוצאים החוצה. ג'ק מציע לקאש עזרה אך הוא מפקפק בג'ק ושואל אם הוא מרגיש שפספס משהו בחייו. ג'ק עונה שיש לו כל מה שהוא צריך. קאש מבשר במסתוריות "אתה הבאת את זה על עצמך" והשניים נפרדים.
בבוקר למחרת של חג המולד, ג'ק קם ומגלה שהוא נמצא בבית הממוקם בפרוור של ניו ג'רזי יחד עם קייט ושני ילדים. מבוהל ומבולבל, הוא ממהר למשרדו בניו-יורק אבל אף אחד לא מזהה אותו שם. ג'ק נתקל בקאש שמסביר שג'ק חווה הצצה למציאות אלטרנטיבית כדי ללמוד שיעור.
ג'ק מבין שהוא נמצא בחיים שהיו יכולים להיות לו אם לא היה טס ללונדון במסגרת ההתמחות שלו ב-1987 לפני 13 שנה, אלא היה נשאר עם חברתו קייט. כעת יש לו משפחה והוא איש מכירות של צמיגים. קייט היא אשתו והיא עורכת דין ללא מטרות רווח. מהר מאוד בתו מגלה שג'ק הנוכחי הוא אינו אביה האמיתי ומאמינה שהוא חייזר שהתחזה אבל מחליטה לעזור לו להסתגל לחייו החדשים. ג'ק מתאמץ להיכנס לתפקיד של איש משפחה ועושה כמה טעויות בדרך כמו פספוס פתיחת המתנות בחג המולד ושכחה של יום הנישואים שלו. למרות הקשיים, הוא מתחיל להצליח בחייו. הוא מתחבר לילדיו, מתאהב באשתו מחדש וקם כל בוקר לעבוד בעבודתו החדגונית.
בשרשרת של אירועים, ג'ק מוצא את עצמו לבסוף מקבל הצעת עבודה בחברת ההשקעות מחייו האמיתיים אחרי שהרשים את המנכ"ל. למרות השכר הגבוה וההטבות הרבות, קייט מתווכחת איתו וטוענת ששניהם מאושרים כבר עכשיו ושהם צריכים להיות אסירי תודה על חייהם המאושרים.
בדיוק שג'ק מבין לבסוף את הערך האמיתי של חיי המשפחה, הוא רואה את קאש פעם נוספת ודורש ממנו להישאר במציאות הנוכחית אך מגלה שחזר לחייו הקודמים והבודדים ביום למחרת. ג'ק הולך לפגוש את קייט שהשאירה לו הודעה ביום הקודם. הוא מוצא אותה באמצע אריזות כדי לעבור לפריז. כמו ג'ק, גם היא התרכזה במהלך השנים בקריירה ולא נישאה. הוא מגלה שהיא התקשרה אליו רק כדי להחזיר לו כמה חפצים שהשאיר אצלה בתקופה שבה היו חברים. ג'ק עוזב את דירתה בדרכו לטיסה שתוכננה לו במסגרת העבודה אך ברגע האחרון מתחרט ומפספס את הטיסה שלו. הוא מורה לנהג לנסוע לנמל התעופה מאיפה שקייט אמורה לטוס לפריז באותו ערב. הוא רץ אליה ומספר לה על המשפחה שהייתה להם במציאות האלטרנטיבית כדי לזכות באהבתה מחדש. מופתעת ומבולבלת, היא מסכימה לבסוף לדבר עם ג'ק ומפספסת את הטיסה שלה. הסרט מסתיים בסצנה בה ג'ק וקייט יושבים על כוס קפה ומדברים באחת המסעדות שבנמל התעופה ברמיזה לכך שהם הולכים לעבר עתיד משותף.
צוות השחקנים הראשי

ג'ק קמפבל: ניקולס קייג'
קייט רינולדס: טיאה ליאוני
קאש: דון צ'ידל
ארני (חברו הטוב של ג'ק במציאות האלטרנטיבית): ג'רמי פיבן
אנני קמפבל: מקנזי וגה
עולם משלו (2023)

| --- | --- |
כרזת הסרט
כרזת הסרט
 בימוי:  טוני גולדווין 
 הופק בידי:  ויליאם הורברג, טוני גולדווין, ג'ון קיליק, טוני ספירידאקיס 
 תסריט:  טוני ספירידאקיס 
 עריכה:  סייבין הופמן 
 שחקנים ראשיים:  בובי קנאבלי, רוז ביירן, ויליאם פיצג'רלד
 מוזיקה:  קרלוס רפאל ריברה 
 צילום:  דניאל מודר 
 מדינה:  ארצות הברית 
 חברה מפיצה:  Bleecker Street
 הקרנת בכורה:  9 בספטמבר 2023
 משך הקרנה:  100 דק' 
 שפת הסרט:  אנגלית 
 סוגה:  דרמה קומית 
 הכנסות:  9 מיליון דולר
 אתר רשמי
 דף הסרט ב־IMDb
 
עולם משלו (באנגלית: Ezra) הוא סרט קולנוע אמריקאי מסוגת דרמה קומית משנת 2023 בימויו של טוני גולדווין (שגם משחק בסרט), עם בובי קנאבלי, רוז ביירן ו-ויליאם פיצג'רלד בתפקידים הראשיים.
הסרט הוקרן לראשונה בפסטיבל הסרטים הבין-לאומי בטורונטו. אחד מבניו של רוברט דה נירו שמשחק בתפקיד הסבא, הוא אוטיסט.
תקציר העלילה

מקס ברנדל (בובי קנאבלי) הוא סטנדאפיסט בעיר הובוקן בניו ג'רזי. הוא פרוד מאשתו ג'נה (רוז ביירן) וגר אצל אביו סטן (רוברט דה נירו). להם יש ילד בן 11 בשם עזרא (ויליאם פיצג'רלד) שסובל מאוטיזם בדרגת תפקוד גבוהה וגר עם אימו ובן זוגה ברוס (טוני גולדווין).
מקס קשור מאד לעזרא ולוקח אותו למופעי הסטנדאפ שלו בהם הוא מתערב לפעמים בבדיחות להנאת הקהל.
בהופעה נוכח גם צייד הכישרונות של ג'ימי קימל (ג'פרי אוונס) והסוכנת של מקס, ג'יין (וופי גולדברג) מודיעה למקס כי יש סיכוי שיתקבל לתוכניתו של קימל.
עזרא לומד בבית ספר לתלמידים רגילים ומתעוררות שם בעיות משמעת אתו. ועדת חינוך רוצה להעבירו לבית ספר לילדים עם צרכים מיוחדים כמוהו. מקס מתנגד בתוקף ומתווכח אתם וגם עם ג'נה.
כאשר עזרא שומע שברוס מציע לג'נה לסלקו מהבית, הוא בורח לרחוב ונפגע ממכונית. הוא מאושפז בבית חולים והרופא מחליט לתת לו ריספרידון ולהעבירו לבית ספר לחינוך מיוחד. מקס תוקף את הרופא ונעצר.
הוא משוחרר בתנאי שיסכים לתת לעזרא את התרופה הזאת ומצפונו מציק לו.
בלילה הוא מתגנב לביתה של ג'נה וחוטף את עזרא. הוא מתחיל במסע מערבה שם מחכה לו אודישן אצל ג'ימי קימל. בדרך הוא נעזר בידידיו ניק (ריין וילסון) וגרייב (ורה פרמיגה). הם עוברים חוויות שמחזקים את הקשר ביניהם. בינתיים פונה ג'נה למשטרה ומתחיל אחריהם מצוד של ה-FBI בגין חטיפת קטין.
לבסוף נפגשים כולם באולם החזרות של ג'ימי קימל בלוס אנג'לס ומתפתח עימות שמסתיים בטוב (ללא ספוילר).
צוות השחקנים

| שם השחקן/ית | שם הדמות | הערות |
| --- | --- | --- |
| בובי קנאבלי | מקס ברנדל | סטנדאפיסט |
| רוז ביירן | ג'נה | פרודתו של מקס |
| ויליאם פיצג'רלד | עזרא |  |
| רוברט דה נירו | סטן ברנדל | אביו של מקס |
| ורה פרמיגה | גרייס | ידידת נעורים של מקס |
| וופי גולדברג | ג'יין | סוכנת של מקס |
| ריין וילסון | ניק | ידיד נעורים של מקס |
| טוני גולדווין | ברוס | בן זוגה של ג'נה |
| ג'פרי אוונס | רוברט סיגל | צייד כישרונות |
גדול מהסרטים

| --- | --- |

 בימוי:  ג'ייסון פרידברג, אהררון זלצר 
 הופק בידי:  פול שיף 
 תסריט:  ג'ייסון פרידברג, אהררון זלצר 
 עריכה:  פק פריור 
 שחקנים ראשיים:  ג'יימה מייס (לוסי פיוונסי) כרמן אלקטרה (מיסטיק) לורן קונרד דייוויד קאראדין Roscoe Lee Browne קאט וויליאמס סקוט שוורץ ריקו רודריגז טאראן קילם Vince Vieluf Irina Voronina טד הילגנברינק קריסטה פלנגן קווין מקדונלד ג'ארב דופלייס פאונה א. צ'יימברס קריספין גלובר אדם קמפבל ג'ניפר קולידג' גרגורי ג'בארה דארל המונד פרד וילארד קאל פן קווין הארט טוני קוקס Héctor Jiménez 
 מוזיקה:  אדוארד שירמור 
 צילום:  שון מאורר 
 מדינה:  ארצות הברית 
 חברת הפקה:  פול שיף 
 חברה מפיצה:  InterCom, נטפליקס 
 שיטת הפצה:  וידאו על פי דרישה 
 הקרנת בכורה:  5 באפריל 2007 
 משך הקרנה:  86 דק' 
 שפת הסרט:  אנגלית 
 סוגה:  סרט קומדיה 
 הכנסות באתר מוג'ו:   epicmovie
 סרט קודם:  מת לצעוק 4 
 סרט הבא:  Date Movie 
 דף הסרט ב־IMDb
 
גדול מהסרטים (באנגלית: Epic Movie) הוא סרט קומדיה משנת 2007 בבימויו של ג'ייסון פרידברג ואהרון זלצר. הסרט הוא פרודיה על סרטי הרפתקאות ופעולה, תוך התמקדות בסרטים שוברי קופות מהשנים האחרונות. העלילה עוקבת אחר ארבעה יתומים שנמצאים בהרפתקאות שונות בעולם פנטזיה מככבים בו קאל פן, אדם קמפבל, ג'ימה מייז, ג'ניפר קולידג', פאון א. צ'יימברס, קריספין גלובר, טוני קוקס ופרד וילארד. פרודיה על ז'אנר הסרטים האפים ומתייחס בעיקר לדברי הימים של נרניה: האריה, המכשפה והארון, הארי פוטר, צ'רלי ומפעל השוקולד, שודדי הקאריביים ואקס-מן .
הסרט יצא לאקרנים ב-26 בינואר 2007, והוא נקטל על ידי המבקרים שרבים מהם חשבו שזה אחד הסרטים הגרועים בכל הזמנים. למרות זאת הסרט הצליח בקופות, והרוויחה 86.9 מיליון דולר ברחבי העולם, פי ארבעה מתקציבה של 20 מיליון דולר.
עלילה

הסרט עוקב אחר ארבעה יתומים: לוסי, סוזן, אדוארד ופיטר, המוצאים את עצמם בעולם פנטזיה, תוך שהם מתמודדים עם דמויות מסרטים מפורסמים. הם נאלצים להילחם בנבלית הראשית ולהחזיר את השקט לממלכת גנר.
צוות השחקנים

קלפהטון ליאנוס בתפקיד אדוארד
אליסון האניגן בתפקיד סוזן
פרד ווילארד בתפקיד אסלן
ביקורות

הסרט קיבל ביקורות שליליות, כאשר המבקרים מתחו ביקורת על ההומור הגס והחוסר במקוריות. באתר Rotten Tomatoes, הסרט קיבל ציון של 2%, וב-Metacritic, ציון של 17 מתוך 100.
עד שהמשפחה תפריד בינינו

| --- | --- |
כרזת הסרט
כרזת הסרט
 מבוסס על:  ספר של ג'ורג' פלימטון
 בימוי:  תומאס בזוקה
 הופק בידי:  מייקל לונדון
 תסריט:  תומאס בזוקה
 עריכה:  ג'פרי פורד
 שחקנים ראשיים:  דיאן קיטון שרה ג'סיקה פרקר 
 מוזיקה:  מייקל ג'אקינו
 צילום:  ג'ונתן בראון
 מדינה:  ארצות הברית ארצות הברית
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  16 בדצמבר 2005
 משך הקרנה:  104 דקות
 שפת הסרט:  אנגלית
 סוגה:  קומדיה רומנטית, סרט להט"בי, סרט חג המולד, דרמה קומית, סרט דרמה 
 מקום התרחשות:  קונטיקט 
 תקופת התרחשות:  תקופת חג המולד 
 תקציב:  18 מיליון דולר
 הכנסות:  92.9 מיליון דולר
 הכנסות באתר מוג'ו:   familystone
 אתר רשמי
 דף הסרט ב־IMDb
 
עד שהמשפחה תפריד בינינו (באנגלית: The Family Stone) הוא סרט קולנוע אמריקאי מסוגת דרמה קומית משפחתית סרט חג המולד משנת 2005 בכתיבה ובימוי של תומאס בזוקה (אנ'), עם דיאן קיטון ושרה ג'סיקה פרקר בתפקידים הראשיים.
העלילה היא על משפחה של זוג הורים וחמשת ילדיהם שמוזמנים לבלות את חג מולד אצל ההורים ובתקופה זו מתגלות הבעיות במשפחה.
הסרט היה שובר קופות. שרה ג'סיקה פרקר הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. דיאן קיטון, קרייג טי. נלסון ורייצ'ל מקאדמס היו מועמדים לפרס סטלייט.
תקציר העלילה

קלי סטון (קרייג טי. נלסון) ואשתו סיביל (דיאן קיטון) גרים בעיירה קטנה בניו אנגלנד. סיביל סובלת מסרטן שד במצב מתקדם והם רוצים להזמין את חמשת ילדיהם לחגוג את חג המולד ובאותה הזדמנות לגלות להם על מחלת אימם.
הבכור הוא אוורט (דרמוט מלרוני) שעובר כמנהל בכיר במנהטן והוא מתכונן להביא את ארוסתו הטרייה מרדית' (שרה ג'סיקה פרקר) שחוששת איך תתקבל על ידי המשפחה ולכן מבקשת שיזמינו גם את אחותה ג'ולי (קלייר דיינס).
הבן השני הוא בן (לוק וילסון), עורך סרטים בברקלי (קליפורניה) ומצדד בחיים חפשיים.
הבת הגדולה היא סוזנה (אליזבת ריזר) נשואה ואם לילדה ובהריון מתקדם.
הבן הנוסף הוא טד (טיירון ג'ורדנו) שהוא חרש והומוסקסואל שמביא את בן זוגו פטריק (בריאן וייט) והם מתכננים לאמץ ילד.
הבת הצעירה היא איימי (רייצ'ל מקאדמס), מורה רווקה. היא מכירה את מרדית' מקודם ולא סובלת אותה.
בסעודה מתפתח ויכוח על נטייה מינית ומרדית' מעוררת כעס בגלל יחסה העוין להומוסקסואליות. קלי נוזף בה והיא נעלבת ובורחת ובן רודף אחריה ולוקח אותה לפאב. היא מוצאת חן בעיניו והם מבלים את רוב הלילה בחוץ וחוזרים לישון בחדרה של מרדית' בבית המשפחה דבר שגורם לקטטה בין אוורט לבן.
בין אוורט לג'ולי מתפתח רומן אהבה. סיביל מודיעה לכולם על מחלתה והם עצובים.
סצנת הסיום היא בחג המולד כעבור שנה. כולם מתאספים ליד עץ חג המולד ותמונתה של סיביל, בן עם מרדית' אוורט עם ג'ולי, איימי עם ידידה בראד (פול שניידר), סוזנה עם משפחתה וטד ופטריק עם תינוקם המאומץ.
צוות השחקנים

| שם השחקן/ית | שם הדמות | הערות |
| --- | --- | --- |
| דיאן קיטון | סיביל סטון | אם המשפחה |
| קרייג טי. נלסון | קלי סטון | אב המשפחה |
| דרמוט מלרוני | אוורט סטון | הבכור |
| לוק וילסון | בן סטון |  |
| אליזבת ריזר | סוזנה סטון-טראוסדל |  |
| טיירון ג'ורדנו | טד סטון |  |
| רייצ'ל מקאדמס | איימי סטון | הבת הצעירה |
| שרה ג'סיקה פארקר | מרדית' מורטון | ארוסתו של אוורט |
| קלייר דיינס | ג'ולי מורטון | אחותה של מרדית' |
| בריאן ווייט | פטריק תומאס | בן זוג של טד |
| פול שניידר | בראד | ידיד של איימי |
הרחק מגן עדן

| --- | --- |

כרזת הסרט
 בימוי:  טוד היינס 
 הופק בידי:  ג'ודי אלן פאטון, כריסטין ואשון
 תסריט:  טוד היינס 
 עריכה:  ג'יימס ליונס
 שחקנים ראשיים:  ג'וליאן מור דניס קווייד דניס הייסברט פטרישיה קלרקסון ויולה דייוויס
 מוזיקה:  אלמר ברנשטיין
 צילום:  אדוארד לכמן 
 מדינה:  ארצות הברית 
 חברת הפקה:  Consolidated Film Industries, Vulcan Productions, Section Eight Productions, TF1, Killer Films 
 חברה מפיצה:  Focus Features USA Films
 שיטת הפצה:  וידאו על פי דרישה 
 הקרנת בכורה:  22 בנובמבר 2002
 משך הקרנה:  107 דקות
 שפת הסרט:  אנגלית
 סוגה:  סרט רומנטי, סרט אמנותי, סרט דרמה, סרט להט"בי 
 מקום התרחשות:  קונטיקט 
 תקופת התרחשות:  סתיו 
 תקציב:  13.5 מיליון דולר
 הכנסות:  29 מיליון דולר
 הכנסות באתר מוג'ו:   farfromheaven
 פרסים:  פרק איגוד מבקרי הקולנוע האמריקאי לשחקנית הטובה ביותר (ג'וליאן מור)  פרס אינדפנדנט ספיריט לשחקן המשנה הטוב ביותר (דניס קווייד)  פרס אינדפנדנט ספיריט לסינמטוגרפיה (אדוארד לכמן)  פרס איגוד מבקרי הקולנוע של טורונטו לשחקנית הטובה ביותר (ג'וליאן מור)  פרס אינדפנדנט ספיריט לבימוי (טוד היינס)  פרס חוג מבקרי הסרטים של לונדון לשחקנית השנה (ג'וליאן מור)  פרס אינדפנדנט ספיריט לשחקנית הראשית (ג'וליאן מור)  פרס סטלייט לבמאי הטוב ביותר (טוד היינס)  פרס סטלייט לסרט הטוב ביותר (Focus Features)  פרס חוג מבקרי הקולנוע של ניו יורק לבימוי (טוד היינס)  פרס חוג מבקרי הקולנוע של סן פרנסיסקו לבימוי (טוד היינס)  פרס אגודת מבקרי הקולנוע הלאומית לשחקנית המשנה הטובה ביותר (פטרישה קלארקסון)  פרס מועצת המבקרים הלאומית לשחקנית הטובה ביותר (ג'וליאן מור)  פרס אגודת מבקרי הקולנוע של לוס אנג'לס לשחקנית הטובה ביותר (ג'וליאן מור)  פרס חוג מבקרי הקולנוע של ניו יורק לסרט הטוב ביותר (טוד היינס)  פרס אגודת מבקרי הקונלוע הלאומית לסינמטוגרפיה (אדוארד לכמן)  פרס איגוד מבקרי הסרטים המקוון לעיצוב תלבושות (סנדי פאוול)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
הרחק מגן עדן (באנגלית: Far from Heaven) הוא סרט דרמה אמריקאי משנת 2002 שנכתב ובוים על ידי טוד היינס ובכיכובם של ג'וליאן מור, דניס קווייד, דניס הייסברט ופטרישיה קלרקסון. הסרט מגולל את סיפורה של קאתי וויטאקר, עקרת בית בתקופת שנות ה-50 המתגוררת בפרוורי הרטפורד, אשר רואה כיצד חייה המושלמים מתפוררים אט אט.
על אף שהעלילה מתרחשת בתקופת עבר שמרנית, הסרט מעלה סוגיות מורכבות בנות-זמננו הקשורות לגזע, תפקידי מגדר, נטייה מינית ומעמד חברתי. הסרט ניחן בתפאורה מוקפדת בסגנון התקופה, והוא מצולם בסגנונו של דאגלס סירק.
הסרט זכה לביקורות נלהבות. היה מועמד לכמה פרסי אוסקר: פרס אוסקר לשחקנית הטובה ביותר (ג'וליאן מור), פרס אוסקר לתסריט המקורי הטוב ביותר (טוד היינס), לסט הצילום (אדוארד לחמן), וכן פרס אוסקר לפסקול המקורי הטוב ביותר (אלמר ברנשטיין). בנוסף זכה בשורה של פרסים, בהם: פרסי איגוד מבקרי הקולנוע האמריקאי, פרס איגוד מבקרי הקולנוע של לוס אנג'לס ופרס אינדפנדנט ספיריט.
עלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 1957 בפרבר בקונטיקט, קאתי ויטאקר (ג'וליאן מור), היא האישה, האמא, ועקרת בית המושלמת. היא נשואה לפרנק (דניס קווייד), מנהל מצליח בחברת פרסום. ערב אחד מטלפנים לקאתי מתחנת המשטרה, שם בעלה עצור. לבריו, הוא נעצר בטעות, אך לא מאפשרים לו לעזוב את התחנה לבד. באותו השבוע קאתי נערכת למסיבה השנתית שלה עם חברתה הטובה, אלינור פיין (פטרישיה קלרקסון). יום אחד היא רואה גבר זר, אפריקאי אמריקאי, משוטט בחצר ביתה. תחילה היא נבהלת, אך עד מהרה מתברר כי מדובר בריימונד דיגן (דניס הייסברט), בנו של הגנן שעבד אצלה בעבר. ערב אחד כשפרנק מתעכב במשרד, קאתי נוסעת לשם ומוצאת אותו מתנשק עם גבר. פרנק מתחיל טיפול המרה. בינתיים קאתי מתחברת עם ריימונד למורת רוח הקהילה השמרנית בה היא חיה.
הערות שוליים

↑  סוכנויות הידיעות, מבקרי ניו יורק מעדיפים את "הרחק מגן עדן", באתר הארץ, 16 בדצמבר 2002
נילי ברקן, ‏לגברים היה קל יותר, באתר גלובס, 15 באפריל 2003
נסים דיין, ‏צבע גן העדן, באתר גלובס, 3 באפריל 2003
אורי קליין, גן עדן בלתי נראה, באתר הארץ, 26 במרץ 2003
↑  "הרחק מגן עדן" זכה בפרס הסרט הטוב בתחרות הרוח החופשית, באתר הארץ, 23 במרץ 2003
| פרס סטלייט לסרט הטוב ביותר |
| --- | --- | --- |
| דרמה (1996–2009, 2018–הווה) | פארגו (1996) ‏•‏‏ טיטניק (1997) ‏•‏‏ הקו האדום (1998) ‏•‏‏ המקור (1999) ‏•‏‏ טראפיק (2000) ‏•‏‏ בחדר המיטות (2001) ‏•‏‏ הרחק מגן עדן (2002) ‏•‏‏ באמריקה (2003) ‏•‏‏ מלון רואנדה (2004) ‏•‏‏ הר ברוקבק (2005) ‏•‏‏ השתולים (2006) ‏•‏‏ ארץ קשוחה (2007) ‏•‏‏ נער החידות ממומביי (2008) ‏•‏‏ מטען הכאב (2009) ‏•‏‏ סיפורו של רחוב ביל (2018) ‏•‏‏ פורד נגד פרארי (2019) ‏•‏‏ ארץ נוודים (2020) ‏•‏‏ בלפסט (2021) ‏•‏‏ אהבה בשחקים: מאווריק (2022) ‏•‏‏ אופנהיימר (2023) ‏•‏‏ הברוטליסט (2024) |  |
| מוזיקלי או קומדיה (1996–2009, 2018–הווה) | אוויטה (1996) ‏•‏‏ הכי טוב שיש (1997) ‏•‏‏ שייקספיר מאוהב (1998) ‏•‏‏ להיות ג'ון מלקוביץ' (1999) ‏•‏‏ האחות בטי (2000) ‏•‏‏ מולין רוז' (2001) ‏•‏‏ החתונה היוונית שלי (2002) ‏•‏‏ אבודים בטוקיו (2003) ‏•‏‏ דרכים צדדיות (2004) ‏•‏‏ הולך בדרכי (2005) ‏•‏‏ נערות החלומות (2006) ‏•‏‏ ג'ונו (2007) ‏•‏‏ חופשייה ומאושרת (2008) ‏•‏‏ Nine‏ (2009) ‏•‏‏ האקסים של החברה שלי (2010) ‏•‏‏ כוכב נולד (2018) ‏•‏‏ היו זמנים בהוליווד (2019) ‏•‏‏ הבמה של ראדה (2020) ‏•‏‏ טיק, טיק... בום! (2021) ‏•‏‏ הכול בכל מקום בבת אחת (2022) ‏•‏‏ נשארים לחג (2023) ‏•‏‏ אנורה (2024) |  |
| סרט קולנוע (2010–2017) | הרשת החברתית (2010) ‏•‏‏ היורשים (2011) ‏•‏‏ אופטימיות היא שם המשחק (2012) ‏•‏‏ 12 שנים של עבדות (2013) ‏•‏‏ בירדמן (2014) ‏•‏‏ ספוטלייט (2015) ‏•‏‏ לה לה לנד / מנצ'סטר ליד הים (2016) ‏•‏‏ ארץ אלוהים / שלושה שלטים מחוץ לאבינג, מיזורי (2017) |  |
| סרט עצמאי | שחור על לבן (2018) |  |
| --- | --- |
בקרת זהויות :  GND: 7842054-4  NKC: unn2008432911
פיקארדית

| --- | --- |
 מדינות:  בלגיה, צרפת
 אזורים:  אנו, נור-פה דה קאלה, פיקרדי, נורמנדי 
 דוברים:  700,000 ~
 כתב:  גרסה מותאמת של אלפבית לטיני לפיקארד
 משפחה:  הודו אירופאית איטלית רומאנית גאלו רומאנית פיקארד
 לאום:  צרפת
 קוד שפה:  pcd 
 קוד ISO 639-3:  pcd 
 ראו גם:  שפה • כתב • רשימת שפות
 
פיקארדית (בפיקארד: Picard, ‏האזנהקובץ:Picard.ogg‏Ⓘ‏) היא שפה קרובה מאוד לצרפתית, ונכללת בקבוצת השפות הרומאניות. שפה זו מדוברת באזור גבול צרפת-בלגיה; בחבל או-דה-פראנס ובמחוז ולוניה. פיקארדית ידועה במספר רב של שמות. תושבי חבל פיקרדי פשוט קוראים לה "פיקארד" ("Picard"), אבל באזור המאוכלס יותר של צפון פה-דה-קאלה היא נקראת שטי (ch'ti) או שטימי (ch'timi) ובמקומות אחרים השפה נקראת בשמות אחרים. ההבדלים העיקריים בדיבור בשפה באזורים השונים הוא המבטא.
פיקארד
הכרה

האיחוד של בלגיה הצרפתית מכיר בשפת פיקארד כשפה אזורית רשמית של האזורים הצרפתיים בבלגיה, כשם ששפות נוספות הנפוצות במקום מוכרות כשפות רשמיות (דוגמאות: ולונית, דיאלקט לוריין, גרמנית פרנקונית). דווקא צרפת, הרואה בשפה הצרפתית את שפת הלאום היחידה, אינה מכירה בפיקארד כשפה רשמית של צרפת, וצרפתים רבים מתנגדים להכרה כזו.
מקורות ודיאלקטים

פיקארד משתייכת לתת-המשפחה של השפות הגאלו-רומאניות, תת-משפחה של השפות הרומאניות.
אוצר מילים בסיסי

| עברית | פיקארד |
| --- | --- |
אנגלית: Inglé
שלום!: !Bojour  או !Bojour mes gins  (פורמלי) או !Salut ti z’aute  (בלתי-פורמלי)
ערב טוב!: Bonsoèr 
לילה טוב!: La boinne nuit 
להתראות!: À l’arvoïure ! או À t’ervir 
שיהיה לך יום טוב!: Eune boinne jornée 
בבקשה: Sins vos komander (פורמלי) או Sins t' komander (בלתי פורמלי)
תודה לך!: Merchi
אני מצטער: Pardon או Échtchusez-mi
מה שמך?: Kmint qu’os vos aplez 
כמה?: Combin qu’ ha coute 
אני לא מבין.: .Éj n' comprinds poin
כן, אני מבין.: .Oui, j' comprinds
עזרה!: !À la rescousse 
אתה יכול לעזור לי בבקשה?: ?Povez-vos m’aider sins vos komander 
איפה השירותים?: ?Dousqu'il est ech tchioér 
אתה מדבר אנגלית?: ?Parlez-vos inglé 
אני לא דובר פיקארד.: Éj n’ pérle poin picard
אני לא יודע.: .Éj n’ sais mie
אני יודע: .J' sais
אני צמא.: .J’ ai soé
אני רעב.: .J’ ai fan
איך הולך?: ?Comint qui va 
אני בסדר.: .Cha va fin bien
סוכר: Chuque